เวลามีเพศสัมพันกันมีจะเจ็บและแสบ และยังคันอีกด้วยคร้า เวลาทำงานมันก้อจะคันตรงช่องคลอดอ่ะเป็นมาหลายปีกินยาอะไรก้อไม่หาย ช่วยบอกหน่อยคร้าต้องทามยังงัยถึงจะหายคร้า ทรมานมากคร้าเวลาคันมีกลิ่นด้วยนะคร้าแร้วก้อบ่นว่าเจ็บอวัยะเพศด้วยเหมือนกันอ่ะคร้า
สวัสดีค่ะ อาการเจ็บแสบและคันบริเวณอวัยวะเพศภายนอก อาจเกิดจาก1. การติดเชื้อรานอกจากมีอาการคันเป็นหลักแล้ว อาจมีอาการเจ็บแสบได้ และผิวหนังบริเวณอวัยวะเพศภายนอกอาจเกิดเป็นผื่นสีแดง และหากมีการติดเชื้อในช่องคลอดร่วมด้วยก็จะมีตกขาวที่ผิดปกติ คือตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก หรือนมบูด และคันภายในช่องคลอดร่วมด้วย2. การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก เป็นต้น มักพบผื่นแดงที่ผิวหนังร่วมด้วย3. เป็นโลนที่ขนอวัยวะเพศ หรือเหาที่ขนอวัยวะเพศ ซึ่งจะติดมาจากการมีเพศสัมพันธ์ หรือใช้เสื้อผ้า ผ้าเช็ดตัวร่วมกัน หรืออาจติดมากับการใช้ห้องส้วมก็ได้ อาการคือจะคันมาก โดยเฉพาะในเวลากลางคืนในเบื้องต้น ให้พยายามหลีกเลี่ยงสิ่งที่อาจแพ้ต่างๆ และหลีกเลี่ยงการเกา หากอาการยังไม่ขึ้น ควรไปพบสูติ-นรีแพทย์เพื่อตรวจว่าเกิดจากการติดเชื้อราหรือไม่ หรือมีการติดเชื้อชนิดอื่นๆ ในช่องคลอดร่วมด้วย เช่น การอักเสบของช่องคลอดจากเชื้อแบคทีเรีย (ซึ่งจะทำให้มีตกขาวที่มีกลิ่นเหม็นมากได้)